গিওর্গে আসাকি

গিওর্গে আসাকি (,উপাধির বানানও Asaki;১ মার্চ ১৭৮৮–১২ নভেম্বর ১৮৬৯)

 জীবনী 

গিওর্গে আসাকির জন্ম হার্টসা নামের একটি ছোট শহরে, যা বর্তমানে ইউক্রেনের অন্তর্ভুক্ত। তাঁর পরিবার মূলত অস্ট্রিয়ান শাসনাধীন ট্রান্সিলভানিয়া অঞ্চল থেকে আগত ছিল এবং সেখানে তারা আসাকিয়েভিচি (Asachievici) নামে পরিচিত ছিল। তাঁর পিতা লাজার আসাকি ছিলেন একজন অর্থোডক্স যাজক এবং মেট্রোপলিটন ভেনিয়ামিন কোস্তাকি-এর ঘনিষ্ঠ ব্যক্তি। বিভিন্ন সূত্রে উল্লেখ করা হয়েছে যে, লাজার আসাকি আর্মেনিয়া বংশোদ্ভূত ছিলেন। <ref> 


তাঁর মাতা এলেনা ( জন্মনাম নিকুলাউ অথবা আর্দেলিয়ানু) নিজেও একজন ট্রান্সিলভানিয়ান যাজকের কন্যা ছিলেন। আসাকির ছোট ভাই পেত্রু। শৈশবে লাজার আসাকি নিজেই তাঁর পুত্রের প্রাথমিক শিক্ষাদান করেন। এরপর জর্জে আসাকি সম্ভবত হের্টায় অবস্থিত গির্জা-পরিচালিত একটি প্রাথমিক বিদ্যালয়ে পড়াশোনা শুরু করেন। 

 শিক্ষা 
১৭৯৫ সালের গ্রীষ্মে লাজার আসাকি সিদ্ধান্ত নেন যে, তিনি তাঁর দুই পুত্র জর্জে ও পেত্রুকে মোলদাভিয়ার রাজধানী ইয়াসির কোনো গ্রিক ভাষাভিত্তিক বিদ্যালয়ে ভর্তি করাবেন না। এর পরিবর্তে তিনি তাঁদেরকে আরও আধুনিক শিক্ষার উদ্দেশ্যে অস্ট্রিয়ান শাসনাধীন অঞ্চলে পাঠানোর সিদ্ধান্ত নেন। সেই অনুযায়ী জর্জে ও পেত্রুকে লেমবার্গে (বর্তমান লভিভ) পাঠানো হয়, যেখানে তারা একটি জিমনেসিয়ামে অধ্যয়ন করেন।

লাতিন, পোলীয়  ও জার্মান ভাষায় সাত বছর অধ্যয়ন শেষে মাত্র ১৪ বছর বয়সে তিনি বিশ্ববিদ্যালয়ে ভর্তি হন (বর্তমান লভিভ বিশ্ববিদ্যালয়)। সেখানে তিনি কলা, দর্শন ও বিজ্ঞান অনুষদে অধ্যয়ন করেন এবং যুক্তিবিদ্যা, অধিবিদ্যা, নীতিশাস্ত্র, গণিত, পদার্থবিদ্যা, প্রাকৃতিক ইতিহাস ও স্থাপত্য বিষয়ে পাঠ গ্রহণ করেন কিন্তু ১৮০৪ সালে, দুই বছর অধ্যয়নের পর তিনি বিশ্ববিদ্যালয় ত্যাগ করে মোলদাভিয়ায় ফিরে আসেন।

যদিও তাঁর প্রাতিষ্ঠানিক বিশ্ববিদ্যালয় শিক্ষা সম্পূর্ণ হয়নি, তবুও উনবিংশ শতকের প্রথমার্ধে নিজ দেশের প্রেক্ষাপটে পাশ্চাত্য সংস্কৃতি ও জ্ঞানধারার সঙ্গে তাঁর পরিচয় ছিল তুলনাহীন। পরবর্তী কয়েক দশকে তিনি মোলদাভিয়া ও গালিসিয়া অঞ্চলে একাধিক আবাসিক ভবনের নকশা প্রণয়ন করেন। 

তাঁর মোলদাভিয়ায় প্রত্যাবর্তন ঘটে মায়ের মৃত্যুর পর এবং একই সময়ে লাজার আসাকি মোলদাভিয়ান মেট্রোপলিটন আসনের প্রথম প্রোটোপোপ হিসেবে নিযুক্ত হন। এর পরপরই আসাকি পরিবার ইয়াসি শহরে স্থায়ীভাবে বসবাস শুরু করে।

 নেপোলিয়নের ইউরোপে 
১৮০৫ সালের শুরুতে আসাকি ম্যালেরিয়ায় আক্রান্ত হন। তাঁর অসুস্থতার সময় মেট্রোপলিটন ভেনিয়ামিনের সহায়তায় তিনি চিকিৎসার উদ্দেশ্যে ভিয়েনা গমন করেন, যেখানে চিকিৎসকরা তাঁকে সেখানে চিকিৎসা গ্রহণের পরামর্শ দেন। রাষ্ট্রীয় শিক্ষাবৃত্তি সুবিধাভোগী হিসেবে ভিয়েনায় অবস্থানকালে তিনি টোবি বিয়ুর্গের তত্ত্বাবধানে গণিত ও জ্যোতির্বিদ্যা অধ্যয়ন করেন। একই সঙ্গে তিনি চিত্রকলার ওপরও প্রশিক্ষণ গ্রহণ করেন।  

ভিয়েনায় আসাকির সময় ফরাসি সাম্রাজ্যের নাপোলিয়নিক যুদ্ধে সফলতার সঙ্গে মিলিত হয়। সবচেয়ে গুরুত্বপূর্ণ হলো, ১৮০৫ সালের তৃতীয় কোয়ালিশনের যুদ্ধ চলাকালীন সময়ে লা গ্রান্ড আর্মি ভিয়েনা দখল করে। এই অভিজ্ঞতার ফলে আসাকি ফরাসি বিপ্লব এবং লিবারেল মতবাদের সঙ্গে পরিচিত হন, যা তিনি আংশিকভাবে তার রাজনৈতিক কর্মকাণ্ডে গ্রহণ করেছিলেন। ১৮০৮ সালে রাশিয়ান-তুর্কি যুদ্ধ শুরু হলে মোলদাভিয়াকে রাশিয়ান সাম্রাজ্য আয়ত্ত করে। প্রথম প্রোটোপোপ লাজার পাভেল চিচাগভের সঙ্গে যোগাযোগ করে তার ছেলেকে লেফটেন্যান্ট এবং স্থানীয় ইঞ্জিনিয়ার কর্পসের প্রধান হিসেবে নিয়োগ দেওয়ার চেষ্টা করেন। কিন্তু আসাকি পদ গ্রহণ করতে বা ভিয়েনায় ফেরত যেতে রাজি হননি। পরিবর্তে, ১৮০৮ সালের এপ্রিল মাসে তিনি ইতালি যান, রোমে তার পড়াশোনা শেষ করার উদ্দেশ্যে।পথে তিনি ত্রিয়েস্ট, ভেনিস, পাডুয়া, ফেরারা, বোলোনিয়া ও ফ্লোরেন্স সহ বিভিন্ন শহরে দীর্ঘ সময় দীর্ঘ সময় কাটান। ১১ জুন তিনি পাপাল স্টেটের রাজধানী রোমে পৌঁছান এবং ১৯ আগস্ট নাপোলি, পম্পেই ও সিসিলির অন্যান্য স্থান দর্শনের জন্য যাত্রা করেন। মাউন্ট ভেসুভিয়াসে পৌঁছে তিনি একাই আগ্নেয়গিরির গর্তে অবতীর্ণ হন, যা দর্শকরা উল্লাসের সঙ্গে দেখে তাকে উৎসাহিত করেছিল।

রোমে ফিরে আসার পর আসাকি রেনেসাঁ ল্যাটিন ও ইতালিয়ান সাহিত্য অধ্যয়ন করেন এবং প্রত্নতত্ত্ব , চিত্রকলা ও ভাস্কর্য বিষয়ের ক্লাস নেন। এবং চিত্রকলার জগতে তিনি তখন সবচেয়ে বেশি সফল ও জনপ্রিয় ছিলেন।। ১৮০৯ সালে স্প্যানিশ স্টেপসের কাছে একটি শিল্পের দোকানে তিনি মিলানের ধনী ব্যবসায়ীর ১৯ বছর বয়সী কন্যা বিয়াঙ্কা মিলেসির সঙ্গে পরিচিত হন এবং তার সঙ্গে প্রেমে পড়েন। ১৮২৫ সালে তার বিয়ের পরও, আসাকি বিয়াঙ্কার প্রতি তার গভীর অনুরাগ বজায় রাখেন, এবং ১৮৪৯ সালে কলেরায় তার মৃত্যু পর্যন্ত তিনি তাকে মুগ্ধভাবে অনুসরণ করেন। পরে আসাকি উল্লেখ করেছিলেন যে, বিয়াঙ্কা তার জন্য সবচেয়ে বড় প্রেরণার উৎস ছিলেন, বিশেষত তাকে “চিত্রশিল্পী থেকে কবি”''' রূপান্তরিত হতে সাহায্য করেছিলেন। সাহিত্য সমালোচক ইউজেন লোভিনেস্কু বিশ্বাস করতেন, বিয়াঙ্কা আসাকির রোমান্টিক জাতীয়তাবাদে অনুপ্রেরণা জুগিয়ে ছিলেন।

এই সময়ে আসাকি তার প্রথম রোমানিয়ান জাতীয়তাবাদী কবিতা রচনা করেন, যা রোমান সাহিত্য সংস্থা থেকে পুরস্কৃত হয়। এর মধ্যে অন্যতম ছিল Viitorul("The Future") যা জাতীয় পুনর্জন্মের আহ্বান জানিয়েছিল। রোমানিয়ানদের উৎপত্তি এবং রোমান ডাকিয়ার ইতিহাস নিয়ে আগ্রহী হয়ে আসাকি ত্রাজানের স্তম্ভে চিত্রিত ঘটনাগুলো অধ্যয়ন করেন এবং ভ্যাটিকান লাইব্রেরিতে রোমানিয়ার ইতিহাস সম্পর্কিত দলিল অনুসন্ধান করেন। এই গবেষণার সময় তিনি দিমিত্রি ক্যান্টেমির History of the Growth and Decay of the Ottoman Empire ইংরেজি অনুবাদ খুঁজে পান।

বিয়াঙ্কা মিলেসির মাধ্যমে আসাকি রোমে ফ্রঁসোয়া মিয়োলিসের সঙ্গে পরিচিত হন, যিনি তাকে জানান যে নাপোলিয়ন বোনাপার্ট এর রাশিয়ার অভিযানের মাধ্যমে মোলদাভিয়া ও ওয়ালাচিয়াকে স্বাধীন করার পরিকল্পনা করেছিলেন, এবং এর মাধ্যমে বর্তমান রোমানিয়ার অঞ্চলে একটি নতুন "ডেসিয়ান রাজ্য" গঠনের উদ্দেশ্য ছিল। এই উৎসাহের কারণেই আসাকি ১৮১২ সালের ২২ জুন দেশের দিকে যাত্রা করেন এবং গালাতি হয়ে ৩০ আগস্ট (Iași) ইয়াশ-এ গিয়ে পৌঁছান। নাপোলিয়নের রাশিয়া অভিযানের ব্যর্থতা এবং ওসমানী সুজেরেনিটি ও ফ্যানারিওট শাসন পুনঃপ্রতিষ্ঠার ফলে তার ফরাসি সুরক্ষা সম্পর্কিত পরিকল্পনা ব্যর্থ হয়।তখন সুলতান দ্বিতীয় মাহমুদ স্কারলাট ক্যালিমাচিকে প্রিন্স হিসেবে নিয়োগ করেন।

 প্রাথমিক বক্তৃতা এবং ভিয়েনায় মিশন 

এই সময়কার রাজনৈতিক ও সামাজিক পরিবর্তনের প্রেক্ষাপটে গিওর্গে আসাকি পাশ্চাত্যায়ন ও আলোকিত যুগ এর শিক্ষাধারার ওপর বিশেষ গুরুত্ব আরোপ করেন এবং এ ক্ষেত্রে মেট্রোপলিটন ভেনিয়ামিনের সমর্থন লাভ করেন। ১৮১৩ সালে ইউরোপীয় ভাষায় তার দক্ষতা ও পারদর্শিতার কারণে প্রিন্স ক্যালিমাকি তাকে পররাষ্ট্র দপ্তরের পর্যালোচক (Referandar) হিসেবে নিয়োগ দেন।

১৮১৪ সালে ফানারিয়ট শাসকদের গ্রিকভাষাভিত্তিক শিক্ষাব্যবস্থার বিরোধিতা করে আসাকি রোমানিয়ান ভাষায় পরিচালিত শিক্ষা প্রতিষ্ঠানের সূচনা প্রস্তাব করেন। এর অংশ হিসেবে তিনি ইয়াশি শহরের প্রিন্সলি একাডেমিতে প্রকৌশল ও ভূ-মানচিত্রবিদ্যা বিষয়ে একটি কোর্স চালুর প্রস্তাব দেন।   শাসকের অনুমোদন এবং মেট্রোপলিটন ভেনিয়ামিনের স্বাক্ষরের পর এই বক্তৃতা সমূহে বহু তরুণ বয়ার অংশগ্রহণ করেন। তাদের মধ্যে ছিলেন ভবিষ্যৎ উসমানীয় কূটনীতিক আলেকজান্দ্রোস কালিমাচিস ,স্কারলাটের পুত্র, টিওডোর বালস (যিনি ১৮৫৬–১৮৫৭ সালে মোলদাভিয়ার kaymakam'' হিসেবে দায়িত্ব পালন করেন), ড্যানিয়েল স্ক্যাভিনস্কি, পাশাপাশি ঘিওর্গে আসাচির ভাই পেত্রু সহ)। আসাকি এসব বিষয়ে নিয়মিত বক্তৃতা দেওয়ার পাশাপাশি অঙ্কন ও শিল্পকলার ইতিহাস এবং রোমানিয়ার ইতিহাস বিষয়েও অতিরিক্ত প্রশিক্ষণ প্রদান করেন। তিনি শিক্ষার্থীদের প্রযুক্তিগত পরিকল্পনাকর্মের একাধিক প্রদর্শনীর আয়োজন করেন। যদিও একাডেমির পরিদর্শকদের প্রতিবেদনে এই উদ্যোগ ইতিবাচকভাবে মূল্যায়িত হয়, তবুও গ্রিক শিক্ষকসমাজের বিরোধিতার মুখে শিক্ষাকেন্দ্রটি অল্প সময়ের মধ্যেই বন্ধ হয়ে যায় এবং ১৮১৯ সালে প্রথম ব্যাচ উত্তীর্ণ হওয়ার পর কার্যক্রম স্থগিত হয়।

তবে এই ঘটনার ফলে আসাকি তার অধ্যাপনার পদ হারাননি। তিনি প্রিন্সলি গ্রন্থাগারের প্রধান পদ এবং একাডেমি প্রাঙ্গণে অবস্থিত তার বাসভবন উভয়ই বহাল রাখতে সক্ষম হন। একই বছর তিনি ইয়াশির সোকোলা মঠে অবস্থিত অর্থোডক্স ধর্মশিক্ষা প্রতিষ্ঠান পুনর্গঠনে অংশ নেন এবং এই উদ্দেশ্যে ট্রান্সিলভানিয়া সফর করেন, যেখানে তিনি সেখানকার বিদ্বানদের সহযোগিতা লাভ করেন। ট্রান্সিলভানিয়ান স্কুলের বিভিন্ন নেতৃস্থানীয় ব্যক্তির সঙ্গে তার সুসম্পর্ক এই কাজে সহায়ক হয়। 
১৮২০ সালে, তিনি ভ্যাসিল ফ্যাবিয়ান বব, ইওন কোস্টা, ইওন মানফি এবং ভ্যাসিল পপকে নিয়ে মলদোভায় ফিরে আসেন, তারা সবাই পরবর্তীতে একাডেমির শিক্ষক হিসেবে নিযুক্ত হন।

ভিজ্যুয়াল আর্টসে অবদান

.

তথ্যসূত্র